‫- סדרה של NETFLIX -
‫תודה שקיבלת אותי לפני תחילת הלימודים.
‫נראה אותה היום?
‫- ספר 4: איכה -
‫זו היא? חשבתי שאת לא רוצה לדעת.
‫אני לא רוצה לדעת. ‫אני רוצה שתספרי לי בטעות.
‫את יכולה? אל תעשי את זה.
‫היום אנחנו רק מקשיבות.
‫איך את מרגישה באופן כללי?
‫המומה. אבל חוץ מזה, נרגשת בעיקר.
‫אני נרגשת להיות ענקית ‫וללבוש בגדים אלסטיים,
‫ולאכול הכול, ולהרגיש בנוח כל הזמן.
‫אין סיכוי שארגיש בנוח, נכון?
‫אני כבר מחכה ‫לחשקים המוזרים האלה שכולם מדברים עליהם,
‫אבל בינתיים מדובר רק בגבינת קוטג' ובענבים.
‫ובדגני בוקר ישר מהקופסה.
‫הכול בסדר?
‫אולי בכל זאת נסתכל היום.
‫זה בסדר? חשבתי שאסור לנו ‫להשתמש בזה יותר מדי.
‫זה בסדר היום. איך התנועות של התינוק?
‫יש הרבה נפנופים, בעיטות?
‫כן, כמו פרפר עם כפות רגליים קטנות. ‫"לא-ממש-קט-רגל."
‫היה שינוי ביממה או שתיים האחרונות?
‫אני חושבת שלא. אפילו אתמול…
‫אני רוצה לדעת מה המין.
‫את יכולה לספר לי. את יכולה. תספרי.
‫חווית התכווצויות? דימומים?
‫לא.
‫איפה הדופק? אמורים לשמוע דופק, לא?
‫תני לי לראות. מה את רואה? ‫-ארין.
‫כלום.
‫אני רצינית. אני לא רואה כלום.
‫אין פה דבר.
‫אני לא מבינה.
‫הרחם שלך ריק.
‫אני לא מבינה.
‫בשבועות הראשונים, ‫לפעמים מתרחשות הפלות בלתי מובחנות,
‫אבל בשלב שלך, היית אמורה…
‫זה היה בולט, בולט מאוד.
‫הפלה?
‫ואת לא תהיי הראשונה
‫שעוברת משהו כזה ‫ומוחקת את זה מהזיכרון, ארין?
‫אבל אין פה דבר…
‫אני מצטערת כל כך. ממש מצטערת. ‫-לא, לא הפלתי.
‫אין לי מה לעשות כל כך.
‫נוכל לבצע בדיקת דם ולשלוח אותה למעבדה,
‫אבל נדמה שהפלת.
‫בוודאי הפלת. ‫-לא הפלתי.
‫איפה התינוק שלי?
‫אני אקשר אותך עם עמיתה שלי מהיבשת.
‫היא פסיכולוגית מעולה.
‫איפה התינוק שלי?
‫- הכנסייה הקתולית פטריק הקדוש ‫נוסדה ב-1824 -
‫- היום 4ין מיסה -
‫מה שלומו?
‫אני לא בטוח.
‫- השיפוצים הסתיימו בכנסיית פטריק הקדוש -
‫זה מדהים, לא?
‫ראיתי תמונות ישנות במשך שנים רבות,
‫ובכל זאת לא חשבתי על זה בכלל ‫בפעם הראשונה שראיתי אותו ככה.
‫לא קלטתי בכלל.
‫כנראה ההקשר הכי חשוב.
‫מדהים איך שעינינו נפקחות, נכון?
‫דולי ווייד הלכו הביתה סוף סוף?
‫יופי. הם זקוקים לשינה. כולנו זקוקים לשינה.
‫היום רק מתחיל.
‫מה שלומו? יש לו חום? הוא אוכל?
‫אני לא… לא התקרבתי אליו יותר מדי.
‫איש לא התקרב.
‫שלושתנו…
‫פחדנו בטירוף, למען האמת.
‫פחדתם?
‫כומר?
‫אלי הטוב! למה חשוך פה כל כך?
‫איזה יופי, אתה כבר מתאושש.
‫נראה שאלוהים הקשיב לתפילותיי. ‫דאגתי לך כל כך.
‫סליחה. זה מכאיב לי בעיניים.
‫זה בסדר.
‫עבר עליך לילה לעניין. ‫-כן.
‫לילה לעניין.
‫הנה. הכנתי לך את מרק העוף והג'ינג'ר ‫שאימא שלי נהגה להכין לי כשהייתי חולה.
‫זה אדיב מאוד מצדך. אני מורעב.
‫אני לא זוכר שהייתי רעב כל כך בעבר.
‫זה הגיוני.
‫תמיד מורעב אחרי טיול ארוך, ‫ואתה עברת מסע רציני.
‫זה בטוח.
‫יחידי סגולה מעטים עברו את הדרך שאתה עברת.
‫בן האלמנה מנעים, בתו של יאיר, לזרוס.
‫לישוע בעצמו נדרשו שלושה ימים לקום לתחייה,
‫ולך נדרשו פחות משלוש דקות.
‫ביטלת את המיסה? ‫-כן.
‫סטורג' מחכה בכנסייה ‫כדי להסביר לאנשים שפספסו את השלט.
‫אבל אתה כבר נראה טוב יותר,
‫אז אני מתארת לעצמי ‫שתהיה מוכן עד מחר אם תאכל.
‫אבל אתה חייב לאכול.
‫אני אוכל, רק לא עכשיו.
‫אולי תעבור בדיקה זריזה.
‫אוכל להתקשר לד"ר גאנינג… ‫-לא.
‫זה לא הכרחי בינתיים. אני מרגיש…
‫אני מרגיש שכל מה שקורה פה ‫הוא עניין של אמונה, לא של מדע,
‫אז אני לא רוצה להטיל ענן של ספק על העניין.
‫את תמיד היית אישה בעלת אמונה חזקה, בוו.
‫תמיד השתדלתי. ‫אני מרגישה מבורכת שהבחנת בכך.
‫אני רוצה לשתף אותך בסוד.
‫משהו…
‫מתרחש, משתנה בתוכי.
‫אני זוכר שבצעירותי
‫חוויתי מקרים של צמיחה רוחנית נפלאה.
‫אבל זה היה…
‫זה כלל לא דומה לזה.
‫אני כאילו מרגיש את אלוהים…
‫זז בתוכי.
‫זה נפלא.
‫אני חושב שמוטב שאשאר לבד
‫עד סוף היום.
‫כדי שאתפלל.
‫דולי ווייד הם אנשים טובים.
‫הם מסוגלים לשמור סוד.
‫סטורג' יבצע את תפקידו, ‫ישמש כשליח טוב בשבילך.
‫הוא זקוק רק להדרכה.
‫נוכל לשמור על זה בסוד לזמן מה.
‫אבל מונסיניור…
‫עלינו להראות להם.
‫לספר להם מי אתה.
‫אל תסתיר את אורך מתחת לקערה.
‫זה אחד המשלים,
‫והוא היה חשוב דיו ‫עד שמתי, מרקוס ולוקאס כתבו אותו.
‫נעשה מה שתבקש, כמובן.
‫ואם אתה חושב שהם לא מוכנים, זה בסדר.
‫ישוע חשף את עצמו לאט אחרי התחייה,
‫אבל איזו התגלות נפלאה זו תהיה
‫כשהם ידעו שמונסיניור פרואיט היקר שלהם ‫שב לאיתנו על ידי מלאך האל.
‫תחשוב על זה.
‫כך זה יהיה.
‫בזמנו של אלוהים.
‫לא קיים זמן אחר, נכון?
‫תודה על העזרה הבוקר.
‫כן. אני מתחיל לחשוב ‫שאתה לא ממש זקוק לעזרה.
‫חזרת ואתה במצב מעולה.
‫אולי.
‫לכן נתת לוורן יום חופש?
‫לא, לא ממש.
‫חשבתי שאולי נוכל לדבר, רק אנחנו,
‫בצורה גלויה.
‫בסדר.
‫הייתי בווידוי לפני כמה ימים,
‫והכומר עודד אותי לדבר על כמה דברים איתך.
‫אז הנה זה בא.
‫אני מניח ששמרתי בליבי כעס מסוים כלפיך.
‫טוב?
‫וחשבתי שזו מחלוקת נורמלית.
‫לא נפגעתי כש…
‫כשהתנהגת כאילו כל זה לא לרמה שלך.
‫זה לא היה העניין.
‫התנהגת ככה בכל מקרה.
‫ואז עזבת.
‫אפילו לא ידעתי להגיד לאנשים מה אתה עושה.
‫מה אני מבין בסטארטרים וכאלה?
‫סטארט-אפ.
‫כנראה היה לי כעס גם על זה.
‫כאילו שהיה לא שווה לך ‫להסביר לאבא הטיפש שלך ממעמד הפועלים
‫מה אתה עושה שם בדיוק.
‫ניסיתי להסביר, אבל לא התקדמתי יותר מדי.
‫אמרת שלא אכפת לך מהאינטרנט
‫או מטכנולוגיה או מכל דבר ש…
‫תראה, העניין הוא…
‫שכבר היה לי כעס בליבי.
‫וזה היה שגוי.
‫זה היה שגוי.
‫אבל אז כל שאר הדברים קרו.
‫ובחיי, איך שכעסתי על זה.
‫לא רק בגלל המבוכה או הסטיגמה שבזה.
‫אבל גם בגלל הכסף שנאלצנו להוציא ‫על ההוצאות המשפטיות שלך.
‫עלות המגורים שלך איתנו כאן ועכשיו. ‫אדם מבוגר.
‫וואו, אני ממש שמח שאנחנו משוחחים.
‫תן לי לסיים.
‫אני יודע שעליי להיות אסיר תודה.
‫עליי להיות אסיר תודה ‫שהבן שלי חופשי ונמצא בבית.
‫האל יודע שאימא שלך אסירת תודה כל יום.
‫ילדים לא עושים ‫את מה שאתה עשית על דעת עצמם,
‫אלא אם כן אחד ההורים שלהם אכזב אותם קשות.
‫ואימא שלך צדיקה, אז כנראה זה בגללי.
‫אז אני מתנצל, בן.
‫על כל מה שאולי עשיתי.
‫אני אוהב אותך.
‫באמת.
‫פשוט משום מה קשה לי…
‫קשה לי להראות את זה כשאתה פה.
‫אז אני מתנצל. זה הכול.
‫כדאי שנחזור.
‫לפני שיהיה מאוחר מדי.
‫מה את עושה?
‫אימא. את על הרגליים שוב.
‫רציתי ללכת קצת.
‫בואי נעשה את זה שוב. ‫-טוב.
‫אילו מטלות נאלצת לעשות בילדותך?
‫דאגתי לניקיון הבית ותמיד שטפתי כלים.
‫כשהיית נערה, איך בילית עם חברותייך?
‫אין הרבה מה לעשות בכור האי-תוך.
‫זה עדיין כך, אני מניחה.
‫אבל הלכנו לאפרדס ‫לשתות אלכוהול ולשבת עם בנים.
‫איך קראו לאבא שלי?
‫אימא?
‫שמו של אביך היה ג'ורג'.
‫במה הוא עסק?
‫הוא היה דייג ואז הוא התגייס לחיל הים.
‫ואיך הכרתם?
‫הכרנו בנשף על היבשת.
‫ומי אני?
‫את כל עולמי.
‫ליבי ונשמתי.
‫הבת שלי, שרה.
‫הרופאה.
‫רוצה כוס תה? אני אכין תה.
‫התכוונתי לארוז את הדברים שלה מאז שחזרתי.
‫פשוט לא הייתי מסוגלת להתחיל משום מה.
‫השבועות הפכו לחודשים, ‫וזה מעולם לא היה בעדיפות,
‫והיום סיימתי שני חדרים וחצי מעליית הגג.
‫תעשי מה שאת חייבת.
‫הרבה אנשים רוקמים פסוקים מהברית החדשה.
‫אבל אימא שלי…
‫אימא שלי בחרה פסוק מאיכה.
‫- הביטו וראו אם יש מכאוב כמכאובי ‫איכה א', י"ב -
‫זה סוג מיוחד של רחמים עצמיים,
‫להזדהות עם חורבן ירושלים.
‫גידלנו ציפורים כשהייתי ילדה.
‫יונים.
‫אימא שלי השקיעה שבועות שלמים
‫בבניית כלוב מגוחך כזה ‫מחוץ לחלון המטבח שלנו.
‫היא הזמינה יוני מחמד מהיבשת.
‫כשהן הגיעו לפה לבסוף,
‫הדבר הראשון שהיא רצתה לעשות ‫היה לקצץ את הכנפיים שלהן.
‫כשהיא קראה לי אליה, בתה בת השבע,
‫היא אמרה לי שעליי להחזיק אותן ‫בזמן שהיא עושה את זה.
‫שאלתי אותה למה היא עושה את זה ‫והיא אמרה, "כדי שהן לא יעופו מפה".
‫והיא אמרה לי… קלוט את זה.
‫שוב, היא מדברת עם בתה בת השבע.
‫היא אמרה,
‫"לכולם מקצצים את הכנפיים בשלב מסוים".
‫ושאלתי את השאלה הבאה.
‫זו השאלה היחידה שילדה תשאל ‫כשהיא שומעת משהו כזה.
‫אמרתי, "אימא, לך קיצצו את הכנפיים?"
‫והיא אמרה, "כן. ברור.
‫ביום שבו נולדת".
‫"ביום שבו נולדת."
‫היא החזיקה את הקוצץ והציפור הייתה ביד שלי.
‫והיא הומה בכף ידי ‫וזה נשמע כמו חתול שמגרגר.
‫והיא בטחה בי.
‫ומשהו נכנס בי ושחררתי אותה.
‫ואז היא הרביצה לי.
‫ההתנהגות שלה הייתה משתנית.
‫שתייה, צעקות, מכות, משהו עם יותר ניואנסים,
‫משהו פסיבי-אגרסיבי, ‫אבל המסר שמאחורי זה היה ברור.
‫הרסתי את חייה.
‫אבל קט-רגל?
‫התינוקת הזו הצילה את החיים שלי.
‫כי עשיתי את זה. עשיתי את מה שאמרתי שאעשה.
‫ברחתי בגיל 16. רציתי להיות שחקנית.
‫רציתי להיות כוכבת. וטיילתי וחייתי.
‫וכשהתעוררתי והשפעת הסמים התפוגגה,
‫הבנתי שהתחתנתי עם אימא שלי.
‫בהתחלה הוא היה דביק, ואז רשע.
‫ואז הוא היה שיכור כל הזמן.
‫ואז הוא הכה אותי. ‫והכרתי את הגישה הזו. הכרתי אותה.
‫הייתי נשארת איתו.
‫הייתי מתה בבית ההוא.
‫אבל התעוררתי יום אחד ‫והרגשתי שונה, היו לי בחילות.
‫אז עשיתי בדיקה.
‫וראיתי את סימן הפלוס הקטן הזה, ‫ובהיתי ובהיתי ובהיתי.
‫וארזתי את הדברים שלי. ולא הבטתי עוד לאחור.
‫היא הצילה אותי.
‫ועכשיו היא איננה.
‫ואיך זה ייתכן?
‫איך זה ייתכן?
‫יש לי…
‫חלום כזה.
‫חלום שחוזר על עצמו, ‫אני חולם אותו מאז הכלא.
‫אני שט באמצע המפרץ.
‫באמצע המים. מים אפורים.
‫מים של בוקר.
‫השמיים מתבהרים לפני עלות השמש.
‫אם אוכל רק לכוון את החרטום,
‫למצוא רוח או משוט, ‫לחתור בעזרת הידיים המחורבנות שלי אם צריך,
‫לחוף אחר.
‫להתחיל חיים חדשים.
‫החלום הזה תמיד נגמר בזריחה.
‫תמיד.
‫אני אף פעם לא מתקדם מעבר לזריחה.
‫את החלק הזה אני רואה בבירור. החלק הזה…
‫החלק הזה אמיתי, אבל השאר, ‫החיים שאמורים להיות לי לאחר מכן?
‫את זה אני לא יכול לראות.
‫וככל שאני חולם על זה,
‫כך אני יודע שזה לא צפוי לי.
‫אני לא אעזוב את האי הזה.
‫אני יודע את זה.
‫בלילות, לא משנה מה אני מרשה לעצמי לקוות,
‫או מה אני אומר לאימא או לאבא שלי…
‫אני יודע את זה.
‫אבל את…
‫את יכולה לעשות הכול.
‫תמיד יכולת לעשות הכול.
‫תתפלל איתי?
‫כן.
‫בבקשה, אלוהים.
‫עזור לי להבין.
‫רחמים.
‫תרחם עלינו, בבקשה.
‫היגון שלנו כבד מדי. כבד מדי.
‫רחמים.
‫אבינו שבשמיים,
‫יתקדש שמך.
‫תבוא מלכותך, ייעשה רצונך, ‫כמו בשמיים כן בארץ.
‫את לחם חוקנו תן לנו היום ‫וסלח לנו את חובותינו
‫כאשר סלחנו גם אנחנו לחייבינו.
‫ואל תביאנו לידי ניסיון, כי אם…
‫חלצנו מן הרע. אמן.
‫שלום לך מרים, מלאת החסד, ‫אדוננו עמך, ברוכה את…
‫ברוכה את.
‫ברוך פרי בטנך, ישוע.
‫מרים הקדושה, אם האלוהים,
‫התפללי בעדנו, החוטאים, עתה…
‫ובשעת מותנו. אמן.
‫- בירה אולד מילווקי -
‫זין.
‫קדימה.
‫היי, ג'ו.
‫שריף. מה שלומך היום?
‫שלומי טוב.
‫אבל עוד מוקדם.
‫מה יהיה שלומי בלילה, ג'ו?
‫מאיפה לי לדעת?
‫אתה בסדר?
‫זה בתהליכים, בנאדם.
‫זה בתהליכים.
‫לכי להזדיין.
‫ביום זה, היה לצידי,
‫להאיר ולשמור,
‫לשלוט ולהנחות דרכי.
‫מלאך האל, מגיני יקירי,
‫שאליו אהבת האל מוסרת אותי,
‫ביום זה, היה לצידי,
‫להאיר ולשמור, לשלוט ולהנחות דרכי.
‫מלאך האל, מגיני יקירי,
‫שאליו אהבת האל מוסרת אותי,
‫ביום זה, היה לצידי, ‫להאיר ולשמור, לשלוט ולהנחות דרכי.
‫מלאך האל, מגיני יקירי,
‫שאליו אהבת האל מוסרת אותי,
‫ביום זה, היה לצידי, ‫להאיר ולשמור, לשלוט ולהנחות דרכי.
‫מלאך האל, מגיני יקירי…
‫הכומר פול.
‫היי. מצטער על הביקור המאוחר. ‫הייתי חולה קצת, התעכבתי כל היום.
‫אבל עכשיו אני על הרגליים שוב, ‫וחשבתי שאני חייב לאימא שלך את המיסה שלה.
‫ג'ון?
‫שרה הכניסה אותי. היא אמרה שאת…
‫שאת מרגישה טוב יותר.
‫איך?
‫"אמן אומר אני לכם, ‫אם יש לכם אמונה ואינכם מפקפקים,
‫גם אם תגידו להר הזה 'העקר
‫והיזרק לתוך הים', יתקיים הדבר."
‫בעזרת האל, הכול אפשרי.
‫חשבתי שזה היה חלום.
‫כשראיתי אותך לצד המיטה שלי.
‫צעיר כל כך.
‫אולי זה אכן חלום.
‫אבל אם כן, כולנו חולמים אותו.
‫כולנו.
‫יש לי המון דברים לספר לך!
‫אבל…
‫אבל קודם כול… המיסה שלך.
‫סעודת האדון שלך.
‫בשם האב, הבן ורוח הקודש.
‫אמן.
‫אני קולטת שאתה בוודאי חושב שאני מטופשת.
‫לא.
‫התפללת איתי כל היום,
‫ואני מודה לך מקרב לב.
‫אבל אתה לא…
‫אתה לא מאמין בזה. בשום דבר מזה.
‫אבל אני מבין את זה.
‫באמת. את המשיכה שבזה. את הנחמה שבזה.
‫יש סיבה לכל דבר.
‫יש טוב בכל דבר. יש תוכנית. זה…
‫לא יודע.
‫כנראה לא האמנתי בלב שלם
‫בקיומו של אל אוהב.
‫אז מה אתה חושב?
‫אתה חושב שאני הוזה? ‫-לא.
‫אתה חושב שאני תמימה. ‫-לא.
‫לא, אני חושב…
‫אני חושב שכולנו רוצים…
‫נואשות שתהיה סיבה.
‫לכל דבר. ושיהיה צדק ונחמה כשנמות.
‫כן, משם מגיעה הדת. זו השאלה העיקרית.
‫נכון.
‫מה קורה כשמתים?
‫מה קורה, לעזאזל?
‫אז מה אתה חושב?
‫מה קורה כשמתים, ריילי?
‫אני לא יודע.
‫ואני לא בוטח באף אחד שאומר שהוא יודע, אבל…
‫אני יכול לדבר בשם עצמי, אני מניח.
‫אז דבר בשם עצמך.
‫מה יקרה כשאתה תמות?
‫כשאני אמות…
‫הגוף שלי יפסיק לתפקד.
‫יושבת. בבת אחת, או בהדרגה,
‫הנשימה שלי תיעצר, הלב שלי יפסיק לפעום.
‫מוות קליני.
‫ומעט אחר כך, בערך חמש דקות אחר כך…
‫תאי המוח שלי יתחילו למות.
‫אבל בינתיים, בין לבין…
‫אולי המוח שלי ‫יפריש שטף של דימתילטריפטאמין.
‫זה הסם הפסיכדלי שמופרש כשאנחנו חולמים, אז…
‫אני אחלום.
‫אחלום בגדול יותר מאי פעם,
‫כי לא יהיה יותר. ההפרשה האחרונה ‫של הדימתילטריפטאמין בבת אחת.
‫והנוירונים שלי יירו
‫ואני אראה תצוגה מרהיבה ‫של זיכרונות ושל דמיונות.
‫ואני פשוט אהיה… בטריפ.
‫בטריפ מטורף כי המוח שלי ‫יעבור בחטף על הזיכרונות.
‫זיכרונות לטווח קצר וארוך, ‫והחלומות מתערבבים עם הזיכרונות, ו…
‫זה הדרן.
‫החלום שיסיים את כל החלומות.
‫חלום אחד אחרון ונהדר ‫בעוד המוח שלי ירוקן את המצבורים שלו ואז…
‫אני אחדל.
‫הפעילות המוחית שלי תיעצר ‫ולא יישאר ממני דבר.
‫אין כאב.
‫אין זיכרון, אין מודעות לכך שהייתי קיים…
‫שאי פעם פגעתי במישהו.
‫שאי פעם הרגתי מישהי.
‫הכול יהיה כפי שהיה
‫לפניי.
‫והחשמל יצא מהמוח שלי ‫עד שהוא יישאר רקמה מתה.
‫חתיכת בשר.
‫נשייה.
‫ושאר הדברים הקטנים שמרכיבים אותי…
‫המיקרובים והחיידקים ‫ומיליארד הדברים הקטנים האחרים
‫שחיים על הריסים שלי ובשיער שלי ‫ובפה שלי ועל העור שלי
‫ובבטן שלי ובכל מקום אחר, הם פשוט
‫ימשיכו לחיות.
‫ולאכול.
‫ותהיה לי תכלית.
‫אני אזין חיים.
‫ואני אהיה מפורק,
‫והחלקים הכי קטנים שבי יתמחזרו,
‫ואני אהיה במיליארדי מקומות אחרים,
‫והאטומים שלי יהיו בצמחים ובחרקים ובחיות,
‫ואני אהיה כמו הכוכבים שבשמיים.
‫רגע אחד אני שם ‫ולאחר מכן מפוזר בקוסמוס המחורבן.
‫תורך.
‫מה יקרה כשתמותי?
‫לדבר בשם עצמי?
‫תדברי בשם עצמך.
‫לא.
‫לא בשם עצמי.
‫אני לא זו שמתה היום.
‫היא מעולם לא הייתה ערה.
‫כשהיא ירדה לתוך הגוף הקטן הזה,
‫הגוף הקטן הזה שהתחיל להתהוות, הוא ישן.
‫אז חלומות הם הדבר היחיד שהכירה.
‫היא רק חלמה. אפילו לא היה לה שם.
‫ואז בשנתה,
‫הנפש הקטנה והמושלמת הזו פשוט התרוממה.
‫כי אלוהים לא שלח אותה ‫לסבול בחיי העולם הזה. לא.
‫זו?
‫הנשמה הקטנה והמיוחדת הזו…
‫אלוהים שלח אותה לפה כדי שתישן.
‫תנומה קצרה. חלום חטוף.
‫ואז הוא קרא לה בחזרה, רצה שתחזור.
‫אז היא חזרה.
‫בדיוק כפי שנחתה פה, היא התרוממה מעל האדמה.
‫חלפה על פני כל הנשמות שבאטמוספרה
‫וכל הכוכבים שבשמיים לתוך אור בהיר כל כך.
‫ואז, לראשונה…
‫היא התחילה להתעורר.
‫היא נעטפה בתחושת אהבה.
‫אהבה טהורה ומדהימה. כמובן.
‫היא טהורה.
‫היא מעולם לא חטאה.
‫היא מעולם לא פגעה באף יצור, ‫אפילו לא בנמלה.
‫והיא לא לבדה. היא הגיעה הביתה.
‫יש שם אנשים, היא לא יודעת זאת,
‫אבל הם המשפחה שלה.
‫סבא שלה וסבא רבא שלה, ‫והם אוהבים אותה, והם נותנים לה שם.
‫ואז אלוהים ניגש אליה ונושק לה בראש,
‫ובשנייה שהוא אומר את שמה, היא גדלה.
‫כהרף עין.
‫והיא מושלמת.
‫גופה כפי שהיה לו חוותה ‫את היום הטוב מכולם עלי אדמות.
‫היא בגיל המושלם. בשיאה.
‫ומספרים לה על אימא שלה פה בכדור הארץ,
‫ושאגיע לשם עוד מעט.
‫והיא מאושרת. אך ורק אושר לנצח נצחים.
‫והיא נאהבת.
‫והיא לא לבדה.
‫ולזה מתכוונים כשאומרים גן עדן.
‫אין אחוזות, אין נהרות של יהלומים ‫או עננים רכים או כנפי מלאכים.
‫אתה נאהב.
‫ואתה לא לבד.
‫זהו אלוהים.
‫זה גן עדן.
‫לכן אנחנו סובלים את הסבל הזה על ה…
‫כדור הגדול, הכחול והעצוב הזה.
‫אני אגיע לשם בקרוב מאוד.
‫ואראה את אבא שלי.
‫ואת סבתא שלי.
‫ואראה את הילדה הקטנה שלי, ‫והיא תהיה מאושרת ומוגנת.
‫ואני אשמח כל כך לפגוש אותה.
‫אני מקווה מאוד שאת צודקת.
‫מלאך האל, מגיני יקירי, ‫שאליו אהבת האל מוסרת אותי,
‫ביום זה, היה לצידי, ‫להאיר ולשמור, לשלוט ולהנחות דרכי.
‫מלאך האל, מגיני יקירי, ‫שאליו אהבת האל מוסרת אותי,
‫ביום זה, היה לצידי, ‫להאיר ולשמור, לשלוט ולהנחות דרכי.
‫איפה אתה?
‫למה אתה לא בא?
‫מלאך האל, מגיני יקירי, שאליו…
‫כומר?
‫סליחה על ההפרעה.
‫אני מצטער.
‫שלום, ג'ו.
‫שלום. ‫-פשוט… עבר עליי יום קשה.
‫אבל הצלחתי. לא שתיתי.
‫מצוין.
‫אבל אני מתקשה מאוד. ואמרת לי לבוא אליך
‫אם ארגיש…
‫אם זה יהיה קשה מנשוא. אבל אתה עסוק.
‫לא, בכלל לא. בוא. תיכנס. שב.
‫אני מכיר את זה. תאמין לי.
‫אתה בסדר, כומר?
‫למען האמת, אני…
‫אני מרגיש לא משהו היום, ואני מבולבל קצת.
‫הדמיון המדהים, נכון?
‫אתה יכול להיות הבן שלו.
‫כשהייתי ילד, הסתובבה שמועה
‫שהזקן לא ממש התנזר.
‫אי אפשר להאשים אותו.
‫אני לא במקום לשפוט מישהו ‫בעוון ההפקרות שלו.
‫אני? מה פתאום.
‫זה לא ענייני. באמת.
‫זה המוטו שלי כל חיי.
‫אני…
‫נתראה מחר ב…
‫במפגש. ‫-חכה, ג'ו.
‫אני גאה בך, ג'ו.
‫תודה, כומר.
‫אני מצטער. לא ציפיתי לאורחים, ‫אבל אני גאה בך,
‫ואני שמח שמצאת את החוזק שלך היום.
‫כי אני מכיר את הדחף הזה.
‫את הרעב הזה, ו…
‫אני יודע עד כמה קשה להילחם נגד זה.
‫אז אני גאה בך. אלוהים גאה בך.
‫תודה.
‫תבורך.
‫מוטב מאוחר מאשר לעולם לא, נכון?
‫טוב.
‫תבורך. ‫-תודה. אני…
‫אני אלך.
‫אני אלך, בסדר?
‫אני אלך, טוב? ‫-תבורך.
‫מה יש לך?
‫מה יש לך, לעזאזל? תפסיק!
‫אני מצטער כל כך.
‫אתה…
‫אתה בסדר?
‫מה קרה?
‫אתה בסדר?
‫מה?
‫היי. ‫-היי.
‫חלמתי שוב את החלום ההוא בלילה.
‫החלום על המים? ‫-כן, בדיוק.
‫הוא היה שונה מאוד הפעם. את מכירה את זה?
‫אני אף פעם לא זוכרת את חלומותיי.
‫מה היה שונה?
‫הייתי על המים,
‫כמו תמיד…
‫חיכיתי לזריחה. אבל הפעם…
‫גם את היית שם.
‫מה המשמעות של זה, לדעתך?
‫כדאי שאלך.
‫אלא אם כן תרצי שאלווה אותך.
‫לכנסייה.
‫אני חושבת שלא אלך לכנסייה.
‫אני חושבת שאסע ליבשת.
‫לא בשביל חוות דעת נוספת או משהו כזה, אבל…
‫בשביל חוות דעת נוספת.
‫כמובן.
‫לא הייתי מאשים אותך ‫אם לא היית יוצאת מהבית למשך חודש.
‫איש לא היה מאשים.
‫תוכל לחזור.
‫מאוחר יותר.
‫אולי הערב.
‫אולי תוכל לחזור הערב.
‫זה אפשרי.
‫טוב.
‫לא אשתתף בסעודת האדון או משהו כזה. ‫-אני יודע.
‫אסור לך.
‫הם לא יאפשרו לך כי אתה לא נוצרי.
‫אבא, בבקשה. כבר דיברנו על זה. ‫-אני יודע.
‫אמרת שאני יכול… ‫-אני יודע.
‫תקשיב.
‫אני מבין שאתה סקרן.
‫אני לא אומר לבן שלי לא לחפש את אלוהים.
‫אבל בני…
‫עלי.
‫כבר מצאנו אותו.
‫תודה, אבא.
‫אני יודע שזה לא פשוט בשבילך, אז… תודה.
‫לא חזרת הביתה אתמול בלילה.
‫כומר!
‫כומר! כולנו מחכים.
‫כומר, אתה מאחר בחצי שעה כמעט, אתה…
‫טוב.
‫אני לא יודע למה…
‫שקט. אתה לא צריך להגיד שום דבר. ‫לא אתה. לא לי.
‫אנחנו צריכים…
‫לנקות אותך.
‫להביא אותך לכנסייה.
‫בסדר.
‫זה העניין.
‫טוב.
‫אלוהים. טוב.
‫אתה תישאר פה. אתה…
‫אתה תישאר פה.
‫זה מה שנעשה.
‫הוא בסדר. הכול בסדר.
‫סליחה.
‫בוקר טוב.
‫אני רוצה לומר לכם שזה תענוג
‫שהכנסייה הזו מלאה בכל יום. תבורכו.
‫אבל אני חוששת שהבוקר נצטרך…
‫אני חושבת שנצטרך לבטל את המיסה.
‫הכומר פול מחלים מווירוס בבטן.
‫מסכן.
‫בדיוק הייתי צריכה לרסן פיזית ‫את האיש היקר הזה, להשכיב אותו במיטה.
‫הוא היה נחוש כל כך להגיע לכאן.
‫הוא ישוב לאיתנו במהרה,
‫אבל הבוקר, לפחות, אולי…
‫דולי סקארבורו היקרה שלנו…
‫תעלי לפה, דולי.
‫תעלי.
‫אולי דולי תוכל להוביל את השירה ‫ואת הקריאה ואת התפילה.
‫ועדיין נוכל להלל כמו הנוצרים מימים עברו
‫ששרו שירי הלל לאלוהים ‫הרבה לפני שהיו כמרים שיעמדו בראשם.
‫נתחיל במזמור מספר 473. ‫-אין בעיה.
‫"התכנסנו יחדיו." דולי, תובילי אותנו?
‫סליחה.
‫"התכנסנו יחדיו ‫לבקש את ברכת האל…"
‫תעטפו את זה בשטיח, תכניסו את זה לטנדר שלך,
‫קחו את זה לאחד הבתים הריקים בגדה המערבית.
‫תעשו זאת כעת כשרוב התושבים בכנסייה.
‫והלילה, בשעה מאוחרת, תקשרו לזה עוגן ‫ותשליכו את זה במרחק שמונה ק"מ מהחוף.
‫אבל אני… אנחנו…
‫כן, וייד, מה תרצה לומר?
‫כלומר…
‫אנחנו לא באמת…
‫זה ג'ו קולי, בוו. זה…
‫זה… מה עשית, לעזאזל?
‫"והאיש אשר יעשה בזדון לבלתי שמוע אל הכהן
‫העומד לשרת שם את ה' אלוהיך,
‫ומת האיש ההוא."
‫ספר דברים.
‫אתה צודק.
‫זה ג'ו קולי.
‫זה לא אד פלין ‫או ליזה סקארבורו או אתה, וייד.
‫זה האיש שריתק את הבת שלך לכיסא גלגלים.
‫האיש הזה היה פגע רע בקהילה הזו כל חייו.
‫הוא חוטא, תאוותן וכופר מהשורה הראשונה.
‫הוא מטיל מומים בילדים וחסר תועלת,
‫ואלוהים פדה את חובו.
‫כומר. מונסיניור. תגיד להם. ‫תגיד להם מדוע עשית את מה שעשית.
‫לא יודע. משהו נכנס בי, ובאמת… אני לא…
‫כי משהו נע דרכך.
‫אתה שוכח. וייד, אתה שוכח.
‫האל שלנו לוחם, וכך גם מלאכיו.
‫האל שלנו שלח מלאכים למצרים
‫כדי לשחוט את בכורי המצרים,
‫הפך ערים למלח, גם נשים וילדים,
‫והטביע את העולם כשהיינו אבודים בחטאינו.
‫מונסיניור פרואיט בעצמו הוא נס של אלוהים.
‫ומחולל ניסים,
‫כפי שאתה יודע בעצמך, וייד. הוא נס.
‫לאלוהים יש תוכנית. הוא פועל דרכו.
‫"ועלינו למלא את חלקנו, ‫להיות עדים ולמלא את חלקנו.
‫אל תחשבו שבאתי להטיל שלום על הארץ.
‫לא באתי להטיל שלום אלא חרב."
‫ישוע אמר את זה! ישוע בעצמו!
‫אז אם אתה רוצה להטיל ספק בו כעת, וייד,
‫אם אתה רוצה לבחור ‫אילו מבין כתביו מתקבלים על דעתך…
‫תחזיר אליו את כל חסדיו,
‫ותגרום לילדה הקטנה שלך ‫לחזור לכיסא הגלגלים.
‫אבל אל תבחר מה שבא לך מתהילות האל!
‫כעת עטוף את זה
‫בשטיח.
‫אני…
‫מצפונך מכביד עליך?
‫האם יש אשמה בלבך על שעשית ‫את שהיית חייב לעשות?
‫לא.
‫בכלל לא.
‫אז תשאל את עצמך ‫מדוע אלוהים מנע ממך את הסבל הזה.
‫ותמשיך בחייך.
‫הזרועות שלו. סטרג', הזרועות שלו.
‫תביא את ה…
‫טוב. סליחה על ההמתנה. ‫עברנו על הבדיקות שלך.
‫אני תוהה אם המידע שנתת לי
‫אינו מדויק לגמרי.
‫אני אקשר אותך עם הרופאה שלי
‫והיא תוכל לוודא שיש לך מידע מדויק.
‫אני רק רוצה לדעת איך זה יכול לקרות.
‫אני מאמינה שלא קרה דבר.
‫מה הכוונה? ‫-הכוונה שכל הבדיקות היו שליליות.
‫אני יודעת. הפלתי את התינוק.
‫לא, כוונתי שרמות ‫הגונדוטרופין הכוריוני האנושי תקינות.
‫טוב.
‫ואפילו אחרי הפלה, ‫הן נשארות גבוהות למשך כשישה שבועות.
‫כן, לא עברתי… לא הייתה עדות להפלה.
‫אני לא רואה עדות לכך שהיית בהיריון בכלל.
‫עשיתי אולטרה-סאונד.
‫אני לא יודעת על זה דבר. ‫אני רק מסתכלת על הבדיקות שלך.
‫שמעתי את הדופק פעמים רבות.
‫ראיתי אותה זזה. ‫ראיתי אותה מוצצת את האגודל.
‫אני אשמח להתקשר לרופאה שלך על האי,
‫ואולי היא תחלוק קצת מ…
‫אבל הגוף שלך אינו דומה ‫לזה של אישה שהייתה בהיריון. פשוט כך.
‫הייתי בהיריון. באמת. ‫-לא לפי הדם שלך או הגוף שלך.
‫והגוף האנושי לא מסוגל…
‫הוא לא מסוגל להפסיק היריון בפתאומיות
‫ולהעמיד פנים שלא קרה דבר. זה בלתי אפשרי.
‫תהיתי אם נוכל אולי לארגן לך
‫פגישה עם מישהו מהמחלקה הפסיכיאטרית שלנו.
‫- הכומר מונסיניור ג'ון מייקל פרואיט ‫מתנ"ס -
‫אתה מרגיש טוב יותר?
‫לא הייתי בטוח אם המפגש מתקיים. ‫לא ענו לי כשהתקשרתי לבית הכומר.
‫אין מה לדאוג. מצבי השתפר בהמשך היום.
‫תיכנס.
‫צר לי לשמוע.
‫אלך לבקר אותה ולוודא שהיא בסדר.
‫כן, היא נחה.
‫אני חושב שהיא לא תרצה אורחים בזמן הקרוב.
‫לא, כמובן.
‫אני סקרן, מה היית אומר לה?
‫זה העניין, נכון? מה אומרים?
‫אומרים, "אני משתתף בצערך".
‫או "אני יודע שהאל פועל בדרכים נסתרות".
‫"אם אוכל לעזור בדרך כלשהי…"
‫זה חסר משמעות, לא?
‫אני לא…
‫לעולם לא נוכל להבין את רצון האל,
‫ואני לא מתיימר לדעת ‫מה לומר לארין גרין חוץ מ…
‫שאנחנו חייבים לבטוח באל בכל ליבנו.
‫ולא לסמוך על התובנות שלנו.
‫להתמסר גם אם לא מבינים למה.
‫בדיוק.
‫זה נכון, לא? עבורך, עבורי?
‫להתמסר, ולו לרגע אחד.
‫להפסיק להתיימר לדעת מה הסיבה, ‫להבין מה המשמעות.
‫לפעמים מותר להביט בעולם ולומר,
‫"למה? אני לא מבין.
‫ואני לא אבין."
‫כן, לפעמים מותר.
‫כן, למעשה אני מסכים עם זה.
‫קשה לא להסכים, לא?
‫איך הולך עם שלב הסליחות?
‫נדבר על זה עכשיו? לא כדאי לחכות לג'ו?
‫לא. ג'ו לא מצטרף אלינו היום, למעשה.
‫אוי לא.
‫לא, אל תגיד לי שהוא חזר לשתות.
‫לא יודע למה, אבל ממש רציתי שזה יעזור לו.
‫ממש, ממש רציתי.
‫לא. את האמת, ראיתי אותו אתמול. הוא היה…
‫מצבו היה טוב. הוא היה גאה בעצמו.
‫לא, הוא מחוץ לאי היום, ‫נסע לבקר את אחותו, לדעתי.
‫הוא לא בטוח מתי הוא יחזור.
‫את אחותו? ‫-כן, בדיוק.
‫אז שנתחיל בתפילת השלווה? ‫אני בטוח שהוא יצטרף אלינו בשבוע הבא.
‫אלי, תן בי השלווה לקבל את הדברים
‫שאין ביכולתי לשנות, ‫האומץ לשנות הדברים שיש ביכולתי לשנותם,
‫והתבונה להבדיל ביניהם.
‫אמן.
‫אני פשוט שמחה לשמוע שהוא בסדר.
‫אני לא מופתעת, הוא עבד קשה מאוד לאחרונה.
‫המיסה היומית מפוצצת, ובנוסף הלו"ז שלו מלא.
‫אתה יודע שהוא הביא ‫למילדרד גאנינג את הסקרמנט בכל יום
‫מאז שהוא הגיע לכאן? בכל יום.
‫הוא צדיק.
‫אני שמחה שהוא מבריא. והחבר הקטן שלך, עלי.
‫התרגשתי לראות אותו בכנסייה היום.
‫לא יודעת איך אבא שלו קיבל את זה.
‫האומץ שנדרש כדי להשאיר זאת מאחור
‫ולבוא לכנסייה לבדו, בגילו?
‫אחרי החינוך שהוא קיבל? ‫כל המסורת הזו. זו ההוכחה.
‫אלוהים מוצא את הדרך. אלוהים, מצא את הדרך.
‫אתה יוצא?
‫כן.
‫תמסור לה דרישת שלום.
‫תמסור לה את תנחומיי. ‫-בסדר.
‫אתה יודע, כשהיית ילד קטן,
‫אמרת לי, "אם אנחנו על אי,
‫למה אנחנו לא גרים בבתי עץ ‫כמו משפחת רובינסון השוויצרית?"
‫ואמרתי לך, "לא נסחפנו לפה עם ספינה, ריילי.
‫אנחנו אמורים להיות פה."
‫ואתה…
‫הזעפת את פניך.
‫אני יודעת שמעולם לא הרגשת שזה הבית באמת.
‫כאילו שקרוקט הוא לא בדיוק מקום מגורינו
‫אלא מקום זמני שבו חיכינו שיעזרו לנו.
‫והעזרה הגיעה.
‫באמת? ‫-אני כבר לא זקוקה למשקפי ראייה.
‫ואבא שלך במצב טוב יותר משהיה במשך שנים.
‫משהו מתרחש פה.
‫ואני לא יכולה להתעלם מזה.
‫אני יודעת…
‫שהיו לך קשיים.
‫עם האמונה שלך ועם מה שקרה…
‫עם מה שעשיתי.
‫עם מה שעשית.
‫ילד יפה שלי.
‫כן.
‫אבל אלוהים לא מבקש ממך ‫להאמין במשהו שאתה לא רואה.
‫לא כאן. לא עכשיו.
‫הוא מבקש רק שתסתכל.
‫נכון שזה מדהים?
‫הוא שקרן, אימא.
‫הכומר פול.
‫אולי את צודקת.
‫אולי יש תקווה.
‫ואולי משהו מצפה לי, ‫ואולי יש אלוהים וניסים.
‫אני לא יודע.
‫אבל אני יודע דבר אחד. דבר אחד בוודאות.
‫הכומר פול שיקר לי הערב.
‫אז תאמיני ותתפללי בעדי.
‫אבל…
‫תהיי זהירה, בבקשה. זה כל מה שאני מבקש.
‫כן.
‫…שאליו אהבת האל מוסרת אותי,
‫ביום זה, היה לצידי, לשלוט ולהנחות דרכי.
‫מלאך האל, בבקשה.
‫איפה אתה?
‫בבקשה.
‫מלאך האל, מגיני יקירי, ‫שאליו אהבת האל מוסרת אותי,
‫ביום זה, היה לצידי, להאיר ולשמור…
‫תודה לאל. איפה היית? אני…
‫סליחה.
‫סליחה, פשוט הייתי אבוד.
‫אני לא… נגמר לי יין הקודש.
‫מלאך האל, מגיני יקירי, ‫שאליו אהבת האל מוסרת אותי,
‫ביום זה, היה לצידי, ‫להאיר ולשמור, לשלוט ולהנחות דרכי.
‫מלאך האל, מגיני יקירי…
‫אחותו.
‫תרגום כתוביות: עומר לחמני